લુકઆઉટ નોટિસ જાહેર થયા બાદ હવે હનીપ્રીત હવે દેશ છોડીને નહીં જઇ શકે. કેટલાક લોકો કહી રહ્યાં છે કે, હનીપ્રીત છુપાઇને ગઇ છે, કેટલાક લોકો કહી રહ્યાં છે કે તે રોહતકમાં જ ડેરાના સમર્થકોના ઘરે રહે છે. તો વળી, તે નેપાળ ભાગી ગઇ હોવાની પણ અફવા છે. દેશભરના એરપોર્ટ, બસ સ્ટેશન અને રેલ્વે સ્ટેશનને એલર્ટ પર મુકવામાં આવ્યા છે. રામ રહીમે 20 વર્ષની સજા થયા બાદથી જ આ પ્રશ્ન થઇ રહ્યો છે કે, હનીપ્રીત ગઇ ક્યાં? હનીપ્રીત પર દેશદ્રોહનો આરોપ છે. રામ રહીમને જેલ થયા બાદ તે છેલ્લે રોહતકમાં જોવા મળી હતી. તે રામ રહીમ સાથે હેલિકૉપ્ટરમાં રોહતક જેલ ગઇ હતી, આ અંગે ખાસો વિવાદ પણ થયો હતો.